Բելգրադի ազգային թատրոն

**Բելգրադի ազգային թատրոն** ( / **'), պետական թատրոն [[Սերբիա]]յում։ Հիմնադրվել է [[19-րդ դար]]ի երկրորդ կեսին։ Գտնվում է [[Հանրապետության հրապարակ (Բելգրադ)|Բելգրադի Հանրապետության հրապարակում]]` [[Սերբիայի ազգային թանգարան]]ի հարևանությամբ։ Այստեղ համադրված են երեք արտիստիկ կառույցներ` [[օպերա]], [[դրամա]], [[բալետ]]։

[[1983]] թվականից թատրոնն ընդգրկված է Սերբիայի պատմամշակութային արժեքների ցանկում և պահպանվում է Սերբական պետության կողմից։

== Պատմություն ==
[[1868]] թվականին [[Նովի Սադ]]ի Սերբական ազգային թատրոնը Բելգրադում հանդես է եկել ներկայացմամբ։ Սերբիայի արքայազն Միխայիլ Օբրենովիչը, տպավորված ներկայացմամբ, հրավիրել է Նովի Սադի Սերբիական ազգային թատրոնի հիմնադիր Յովան Ջորջևիչին հիմնադրելու նմանատիպ հաստատություն Սերբիայում։ Դերասանական խմբի հետ Բելգրադ ժամանելով՝ Ջորջևիչը Բելգրադում հիմնադրել է Ազգային թատրոն՝ Նովի Սադի թատրոնի հիմնադրումից յոթ տարի հետո։
[[Պատկեր:Square Theatre in Belgrade 1895.jpg|thumb|300px|Ազգային թատրոնի հրապարակը Բելգրադում 1895 թվականին]]
[[Պատկեր:Spomenik knezu Mihailu.jpg|thumb|300px|Ազգային թատրոն, 1930]]

=== Թատրոնի շենքը ===
[[Պատկեր:Narodno pozoriste.JPG|մինի|Բելգրադի ազգային թատրոնի շենքը 2012 թվականին]]
Բելգրադի ազգային թատրոնի շենքը կառուցվել է [[1869]]` ըստ 19-րդ դարի Բելգրադի նշանավոր [[Ճարտարապետություն|ճարտարապետ]] Ալեքսանդր Բուգարսկիի նախագծի։ Թատրոնի համար հատուկ շենք ունենալու որոշումն ընդունվել է Միխայիլ Օբրենովիչի կողմից։ Շենքը կառուցվել է ժամանակին համահունչ [[Միլան]]ի [[Լա Սկալա]]յի թատրոնի նմանությամբ։ Հետագա վերակառուցումների ժամանակ շենքի բնօրինակ տեսքը լիովին փոխվել է։ Լայնածավալ վերակառուցումներ են իրականացվել 1986 թվականին, երբ թատրոնը վերգտել է իր [[1922]] թվականի արտաքին տեսքը, ինչպես նաև կառուցվել է հավելյալ մաս դեպի Բրաչե Յուգովիչա փողոց։ Բացի թատերական նպատակներից, թատրոնը ծառայել է նաև բարեգործական նպատակով. 19-րդ դարում այստեղ տեղի են ունեցել բարեգործական պարահանդեսներ ու համերգներ։ Մեծ Սահմանադիր Ժողովը [[1888]] թվականի հռչակավոր սահմանադրությունն ընդունել է հենց այս շենքում։

==== Բեմական հնարավորություններ ====
Թատրոնն ունի կատարողական արվեստի երկու սրահներ։

* **Գլխավոր բեմ**
Մեծ սրահն ունի 3 մակարդակ։ Առաջին մակարդակն ունի 219 նստատեղ և դիմացի շարքերի տոմսերն ունեն բարձր արժեք։ Ունի երեք օթյակ, որոնցից առաջինը համարվում է բարձր արժեքի տոմսեր ունեցող։

Մեծ սրահում են ներկայացվում մեծածավալ օպերաները, դրամաներն ու բալետները։

* **Ռասա Պլաովիչ բեմ'''
Այս բեմահարթակն ունի 281 նստատեղ, օթյակ չունի։ Մեծ սրահի համեմատ սա փոքր է, զիջում է նաև արտաքին տեսքով։ Այստեղ ներկայացվում են փոքրամասշտաբ դրամաներ։

#### 1999 թվականի իրադարձություններ
Սերբիայի պատմության թեժ ժամանակահատվածներից մեկի ընթացքում` ՆԱՏՕ-ի ռմբակոծության ժամանակ, թատրոնն առաջինն էր, որ օդային հարձակման 78-րդ օրը դռները բացեց հանրության առջև։ Մուտքի արժեքը կազմում էր 1 հարավսլավական դինար, գործում էր ժամը 15։00-18:00։ Այս ամենը հնարավոր էր, քանի որ ՆԱՏՕ-ի օդային հարվածները Բելգրադի ուղղությամբ չէին։ Ըստ համաշխարհային դիրիժոր մաեստրո Ալբերտո Զեդայի այդ սարսափելի օրերին Բելգրադի օպերային թատրոնը հպարտորեն կերտում էր իր «պատմության արժանապատիվ էջերը»։

## Ծանոթագրություններ

## Արտաքին հղումներ
* 

Կատեգորիա:1869 կառույցներ
Կատեգորիա:1869 կառուցումն ավարտված թատրոններ
Կատեգորիա:Ազգային թատրոններ
Կատեգորիա:Բելգրադի շենքեր և կառույցներ
Կատեգորիա:Սերբիայի թատրոններ
Կատեգորիա:Օպերայի և բալետի թատրոններ